Glasperlenspiel (Band)

**Glasperlenspiel** isch e dytschi Elektropop- un Singer-Songwriterband vu Stocke. Si bstoht us dr Carolin Niemczyk (* 24. Juli 1990 z Singe), em Daniel Grunenberg (* 8. Novämber 1988 z Stocke) un dr Livemitglider Bene Neuner, Markus Vieweg un Nico Schliemann.

## Gschicht

D Carolin Niemczyk un dr Daniel Grunenberg hän baidi vorhär dr Stockemer Chilchepopband *Crazy Flowers* aaghert, wu s Repertoire vun ere vu zytgnessische Coversong bis Popmusik mit chrischtligen Inhalt gange isch. Us em aafangs siibechepfige Stockemer Bandprojäkt *Keine Zeit*, wu näbe gaischtlige jetz au wältligi Theme in ihre Repertoire ufgnuu het, un au aigeni Kumpesition vu dr Niemczyk un em Grunenberg mit dytsche Täxt presäntiert het, nit nume Coversong, isch s Duo entstande, wu si 2010 noch em Roman *Das Glasperlenspiel* vum Hermann Hesse umgnännt het. Am 18. Jänner 2010 hän si as **Keine Zeit** mit ihrem Lied *Versinke* dr Radio ENERGY Newcomer Contest 2009/2010 gwunne un sin doderudr an ihre erschte große Blatteverdrag chuu.

Am 29. Septämber 2011 isch Glasperlenspiel bim Bundesvision Song Contest 2011 fir s Land Bade-Wirttebärg aadrätten un isch doderby uf dr viert Blatz chuu mit em Lied Beitrag *Echt*. Am 16. Merz 2012 het s Chinschtlerduo syni zwoot Single *Ich bin ich* verffetligt, di zwoot Singleuuskopplig us ihrem Album *Beweg dich mit mir*, wu in dr dytsche Chart uf Blatz 32 chuu isch.

Am 10. Augschte 2012 het s Video zue dr dritte Singleuuskopplig *Freundschaft* Premiere gfyyrt. Wider isch fir d Single en exklusivi Version produziert wore. D Single isch am Dag, vor si uusechuu isch, in d Top-20 vu dr dytsche iTunes-Chart yygstige un schließli bis uf Rang 17 vu dr dytsche Singlechart chuu. In dr eschtrychische Chart isch s Lied in d Top-50 chuu un s Duo het si dermit au zum erschte Mol in dr Schwyzer Chart chenne blatziere. Am 26. April 2013 hän si ihri viert Single *Nie vergessen* uusebroocht un sin dermit in dr dytsche Chart bis uf Blatz nyyn, in dr eschtrychische bis uf Blatz 43 chuu. Am 10. Mai 2013 isch s Album *Grenzenlos* chuu, wu si z Dytschland uf Blatz acht chuu sin un in dr Schwyz uf Blatz 61. Di glychnamig Single *Grenzenlos* isch am 6. Septämber 2013 vereffetligt wore. Am 4. Juli 2014 hän Glasperlenspiel e Deluxe-Edition vu *Grenzenlos* mit em Titel *Grenzenlos in diesem Moment* vereffetligt. Scho zwoo Wuche dervor isch d Single *Moment* uuskopplet wore.

Syt 2014 singe Glasperlenspiel d Titelmusik vu dr RTL-Soap *Gute Zeiten, schlechte Zeiten*. S Lied *Lasst uns was bewegen* isch syt 2014 Titellied vu dr RTL II-Dokusoap *Zuhause im Glück*.

Glasperlenspiel isch im Johr 2015 as Vorband zue dr Tuur *Farbenspiel - Die Stadion-Tour* vu dr Helene Fischer ufdrätte. Aafangs Mai 2015 isch mit *Paris* di erscht Single us ihrem dritte Studioalbum uusechuu. Am 29. Mai 2015 isch s nei Studioalbum *Tag X* uusechuu, di zwoot Single *Geiles Leben* derno am 28. Augschte 2015. Mit dr Single *Geiles Leben* hän si am 29. Augschte 2015 fir Bade-Wirttebärg wider bim Bundesvision Song Contest mitgmacht un sin dermit uf dr sechst Blatz chuu.

Am 2. Merz 2018 isch mit *Royals & Kings* di erscht Single us irem vierte Studioalbum *Licht & Schatten* uusechuu, wu derno am 20. April 2018 erschine isch.

D Carolin Niemczyk un dr Daniel Grunenberg sin no ihre aigene Uussag in *einundzwanzig.TV* syt 2006 e Baar. Syter 2015 engaschiere di baide si as Botschafter fir Herzenssache e. V., dr Chinderhilfsaktion vu SWR, SR un Sparda-Bank.

## Tuure
* 2011/12: „Beweg dich mit mir“ Tuur
* 2013/14: „Grenzenlos“ Tuur
* 2015/16: „Tag X“ Tuur

## Diskografy
### Albe
* 2011: *Beweg dich mit mir*
* 2013: *Grenzenlos*
* 2015: *Tag X*
* 2018: *Licht & Schatten*

### Livealbe
* 2015: *Tag X (Deluxe-Version)*

### Single
* 2011: *Echt*
* 2012: *Ich bin ich*
* 2012: *Freundschaft*
* 2013: *Nie vergessen*
* 2013: *Grenzenlos*
* 2014: *Moment*
* 2015: *Geiles Leben*
* 2018: *Royals & Kings*
* 2018: *Schloss (Dasmo & Mania Remix)*
* 2018: *Du bist*
* 2019: *Das Krasseste*
* 2020: *Immer da*

## Uuszaichnige
* *Liedergut Award* 2012 in dr Kategory „Nachwuchs“
* *Radio 7 Award* 2014 in dr Kategory „Beste Band“
* *Radio Galaxy Award* 2012 in dr Kategory „Newcomer“
* *Radio Regenbogen Award* 2013 in dr Kategory „Newcomer national“
* *Wild and Young Award* 2012 „Bronze“ in dr Kategory „Beste Band“

## Weblink

* Offiziälli Websyte

## Fueßnote